《舞风杨柳》
明代·朱诚泳

灞陵桥畔晚依依，摇荡春光力尚微。汉燕身轻斜亸袖，白蛮腰瘦不胜衣。

长条偏藉吹嘘力，弱质难禁剪拂威。寄语章台休摆乱，风流态度有时归。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。